Turkiyadagi Acıbadem shifoxonalar tarmog‘ining O‘zbekistondagi ikkinchi vakolatxonasi rasmiy ochilishi Samarqand shahrida bo‘lib o‘tdi

Kuni kecha Samarqand shahrida Turkiyaning Acıbadem shifoxonalar tarmog‘i vakolatxonasining ochilish marosimi bo‘lib o‘tdi.

Istanbuldagi Acıbadem xalqaro shifoxonalar tarmog‘i Turkiyadagi eng yirik va eng mashhur tibbiy guruhlardan biridir. 1991-yilda Turkiyada tashkil etilgan Acıbadem shifoxonalar tarmog‘i eng so‘nggi jihozlar va tibbiyotning barcha sohalarida, jumladan, onkologiya, neyroxirurgiya, kardiologiya kasalliklarni tashxislash, transplantatsiya qilish va davolash sohasida keng ko‘lamli xizmatlari tufayli Turkiyada va xorijda mashhur brendlardan biriga aylangan.

Klinikalar tarmog‘i 5 ta davlatda, ya’ni Turkiya, Niderlandiya, Makedoniya, Bolgariya va Serbiyada faoliyat yuritadi. Bundan tashqari, 22 ta shifoxona va 18 ta tibbiyot markazlarida, bemorlar uchun mo‘ljallangan 3000 o‘rinli joyda sifatli xizmat ko‘rsatiladi. Tibbiyot markazida 23 ming kishi, jumladan, 4 ming shifokor va 4 ming 2 yuz hamshira ishlaydi. Har yili 5 million bemorga tibbiy xizmat ko‘rsatiladi. Hozirda Acıbadem Healthcare Group oliy toifali tibbiy yordam, hamda jahon standartlariga muvofiq diagnostika va davolashni amalga oshiradi. Shuni ta’kidlash kerakki, shifoxonalar ishining yuqori sifati Joint Commission International xalqaro komissiyasining oltin belgisi bilan tasdiqlangan.

Acıbadem shifoxonalari innovatsion tibbiy texnologiyalardan foydalangan holda barcha tibbiyot sohalarida, jumladan, onkologiya, organlarni transplantatsiya qilish, estetika, EKO, neyroxirurgiya, ortopediya, kardiologiya, ginekologiya, sport tibbiyoti sohasidagi kasalliklarni yuqori professional diagnostika va davolashni o‘z ichiga olgan keng ko‘lamli xizmatlarni taqdim etadi. Acıbadem ko‘p tarmoqli shifoxonasining xalqaro biznes loyihalarni rivojlantirish va sug‘urta bo‘yicha rahbari Murat Pekmezogluning ta’kidlashicha, Samarqand shahridagi vakolatxonaning ochilishidan ko‘zlangan asosiy maqsad O‘rto Osiyo xalqlariga tibbiy yordam ko‘rsatish sifatini oshirishga qaratilgan: “Samarqanddagi vakolatxonamiz – Acıbadem shifoxonasining O‘zbekistondagi ikkinchi vakolatxonasidir. Birinchisi Toshkentda to‘rt yildan ko‘proq vaqt oldin ochilgan. Shu vaqt ichida shifoxonada respublikangizning yuzlab fuqarolari muvaffaqiyatli ko‘rikdan o‘tib davolanishdi. Shifokorlarning malakasi va yuqori texnologiyalar tufayli barcha bemorlar davolanish sifati va davolash natijalaridan mamnun bo‘lishmoqda” – deydi Murat Pekmezoglu.

Turkiyadagi Acıbadem shifoxonalarida davolanishga oid barcha qiziqtirgan savollar bo‘yicha Acıbadem’ning Toshkent va Samarqanddagi vakolatxonalariga murojaat qilishingiz mumkin:
Toshkentdagi vakolatxonamizning manzili: Toshkent shahri, Mirzo Ulug‘bek tumani, Buyuk Ipak yo‘li 19.
Telefon: +99895 144 54 45
Samarqanddagi vakolatxonamizning manzili: Samarqand shahri, Mirzo Ulug‘bek 140.
Telefon: +99866 234 41 71
Shuningdek, rasmiy sayt orqali barcha kerakli ma’lumotlarga ega bo‘lishingiz mumkin: www.acibadem.com.ru